Source: http://docplayer.fi/1112045-Lakisaateisen-tapaturmavakuutuksen-erikoismaksujarjestelmat-vakuutuksenottajan-nakokulmasta.html
Timestamp: 2017-11-22 05:52:29+00:00
Document Index: 2780812

Matched Legal Cases: ['kko ', 'kko ', 'kko ', 'kko ', 'kko ', 'kko ', 'tuomioistuin ', 'kko ', 'kko ']

LAKISÄÄTEISEN TAPATURMAVAKUUTUKSEN ERIKOISMAKSUJÄRJESTELMÄT VAKUUTUKSENOTTAJAN NÄKÖKULMASTA - PDF
Download "LAKISÄÄTEISEN TAPATURMAVAKUUTUKSEN ERIKOISMAKSUJÄRJESTELMÄT VAKUUTUKSENOTTAJAN NÄKÖKULMASTA"
1 TAMPEREEN YLIOPISTO Oikeustieteiden laitos LAKISÄÄTEISEN TAPATURMAVAKUUTUKSEN ERIKOISMAKSUJÄRJESTELMÄT VAKUUTUKSENOTTAJAN NÄKÖKULMASTA Vakuutustiede Pro gradu tutkielma Joulukuu 2010 Ohjaaja: Raija Järvinen Erkka Holopainen
2 TIIVISTELMÄ Tampereen yliopisto Oikeustieteiden laitos, vakuutustiede Tekijä: HOLOPAINEN, ERKKA Tutkielman nimi: Lakisääteisen tapaturmavakuutuksen erikoismaksujärjestelmät vakuutuksenottajan näkökulmasta Pro gradu tutkielma. 79 sivua, 3 liitesivua Aika: Joulukuu 2010 Avainsanat: lakisääteinen tapaturmavakuutus, erikoismaksujärjestelmä, työtapaturma, työturvallisuus, vakuutuksenottaja Lakisääteisen tapaturmavakuutuksen kaksi maksujärjestelmää ovat taulustomaksujärjestelmä ja erikoismaksujärjestelmä. Taulustomaksujärjestelmässä vakuutuksenottajan omista työtapaturmista maksetut korvaukset vaikuttavat vakuutusmaksun suuruuteen vain välillisesti. Taulustomaksujärjestelmässä riski tasataan vakuutuksenottajien kesken kollektiivisesti. Suurille vakuutuksenottajille suunnatut erikoismaksujärjestelmät ottavat vakuutusmaksun muodostumisessa huomioon omista työtapaturmista todellisuudessa maksettuja korvauksia. Työtapaturmista tapaturmavakuutuslain perusteella maksetut korvaukset jakautuvat ohimeneviin ja pysyviin korvauksiin. Näiden korvausten vaikutus vakuutusmaksuun on hyvinkin erilainen riippuen valitusta erikoismaksujärjestelmästä ja sen ominaisuuksista. Lakisääteisen tapaturmavakuutuksen vapauduttua kilpailulle on myös vakuutusmaksusta tullut yksi kilpailutekijä. Erikoismaksujärjestelmissä vakuutusmaksun muodostuminen riippuu kuitenkin monesta tekijästä. Rajoitetun ajankäytön, resurssien sekä saatavissa olevan tiedon puitteissa vakuutuksenottajan mahdollisuus vertailla erikoismaksujärjestelmiä on haasteellista, jopa vaikeaa. Tutkimuksen tavoitteena on tarkastella lakisääteisen tapaturmavakuutuksen erikoismaksujärjestelmien keskeisiä eroja sekä niiden merkitystä vakuutuksenottajan näkökulmasta. Erikoismaksujärjestelmien eroavuuksien tutkimisen kautta voidaan vastata myös kysymykseen, mitkä ovat vakuutuksenottajan mahdollisuudet vertailla erikoismaksujärjestelmiä ja mihin vakuutuksenottajan tulisi kiinnittää huomiota valitessaan erikoismaksujärjestelmää. Tutkimuksen tiedot perustuvat neljän suurimman vakuutusyhtiön edustajille sekä yhden meklariyrityksen edustajalle tehtyihin haastatteluihin. Tutkimuksessa todettiin, että erikoismaksujärjestelmiin liittyy huomattavia eroja. Vakuutusyhtiöt käyttävät maksujärjestelmiin liittyvässä terminologiassa samoja termejä, vaikka todellisuudessa termit tarkoittavat eri asioita eri yhtiöissä. Vakuutuksenottajan kannalta tilanne ei ole helppo, koska vertaileminen ainakaan vakuutusmaksun osalta ei ole yksiselitteistä. Lisäksi pelkän vakuutusmaksun, ainakaan ennakkovakuutusmaksun, vertaaminen ei välttämättä johda parhaaseen lopputulokseen. Erikoismaksujärjestelmän valinnassa tulee tarkastella omaa riskinkantokykyä ja ennen kaikkea omaa mahdollisuutta ja halua vaikuttaa tapaturmien syntyyn jo ennakolta. Parantamalla työturvallisuutta vakuutuksenottaja säästää aina eniten. Säästöä voidaan vielä kasvattaa valitsemalla sopiva erikoismaksujärjestelmä. II
3 SISÄLLYS 1 JOHDANTO Tutkimuksen aihealue Tutkimuksen tavoite ja tutkimusongelmat Keskeiset rajaukset Tutkimusmetodit ja tutkimuksen aineisto Tutkimuksen teoreettinen viitekehys Tutkimuksen kulku LAKISÄÄTEINEN TAPATURMAVAKUUTUS ON OSA SOSIAALITURVAA Lakisääteisen tapaturmavakuutuksen vapautuminen kilpailulle Kolme osapuolta: vakuutusyhtiö, työnantaja ja työntekijä Tapaturmavakuutusyhtiöt, maksutulot ja markkinaosuudet Työntekijän oikeus korvaukseen ja korvauslajit Työnantajan vakuuttamisvelvollisuus Tapaturmavakuutusjärjestelmän rahoitus Vakuutusmaksun osat Vakuutusmaksun määräytyminen Ennakkovakuutusmaksu ja tasoitusvakuutusmaksu Tapaturmakorvausten jaottelu pysyviin ja ohimeneviin Maksujärjestelmien kaksi päätyyppiä TYÖTAPATURMAT JA TYÖTURVALLISUUS Työtapaturmat Suomessa Vakuutusyhtiöiden työtapaturmista maksamat korvaukset Työtapaturmien ja ammattitautien kustannukset yrityksille Työtapaturmat ja riskienhallinta Työturvallisuus Riskienhallinnan kustannukset yrityksen näkökulmasta Riskienhallinnan ajallinen ulottuvuus Lakisääteisen tapaturmavakuutuksen ohjausvaikutus työturvallisuuteen Hallituksen esitys tapaturmavakuutuslain muuttamisesta ERIKOISMAKSUJÄRJESTELMÄT Erikoismaksujärjestelmät vakuutusvaihtoehtona Vakuutusmaksun määräytyminen erikoismaksujärjestelmissä Erikoismaksujärjestelmien pääryhmät Puoliyksilölliset maksujärjestelmät Yksilölliset maksujärjestelmät Omavastuujärjestelmät Erikoismaksujärjestelmien muuttuvat osat Korvausmeno Katkaisuraja Herkkyyskertoimet Tilastovuodet eli vahinkohistoria Jälkiseuranta Tapaturmavakuutuslain mukainen omavastuu Muita vakuutusmaksuun vaikuttavia tekijöitä III
4 4.5 Maksujärjestelmävaihtoehdot tutkimuksen vakuutusyhtiöissä ERIKOISMAKSUJÄRESTELMIEN TARJOUS- JA VALINTAPROSESSISTA Tarjouslaskennassa käytetyt tiedot Vakuutusmeklarin palvelut Vahinkomenon hallinnalla suuri vaikutus vakuutusmaksuun Vakuutusyhtiön korvauspalvelu Maksujärjestelmän valinta PÄÄTELMÄT Tutkimuksen arviointia Vastaukset tutkimusongelmiin Lopuksi LÄHTEET LIITE 1 Haastattelukysymykset vakuutusyhtiöiden edustajille LIITE 2 Haastattelukysymykset meklariyrityksen edustajalle LIITE 3 Oheistaulukko haastattelukysymyksiin IV
5 KUVIO- JA TAULUKKOLUETTELO Kuvio 1 Tutkimuksen teoreettinen viitekehys Kuvio 2 Lakisääteisen tapaturmavakuutuksen markkinaosuudet vuonna Kuvio 3 Palkansaajien ja yrittäjien työtapaturmat vuosina Kuvio 4 Palkansaajien työvahinkojen jakautuminen vahinkoluokittain Kuvio 5 Maksettujen korvausten jakautuminen vuonna Taulukko 1 Tariffointitapojen mukaiset maksutulot vuonna 2008, miljoonaa euroa Taulukko 2 Tapaturmavakuutuslain mukaiset korvaukset Taulukko 3 Vakuutusmaksun osat vuonna Taulukko 4 Maksujärjestelmävaihtoehdot: Pohjola IF Tapiola - Fennia Taulukko 5 Erilaisten jaksotusmenettelyjen vaikutus oletettuun vahinkomenoon tarjouslaskennassa V
6 1 JOHDANTO 1.1 Tutkimuksen aihealue Lakisääteinen tapaturmavakuutus on osa suomalaista sosiaaliturvaa ja siihen liittyy aina kolme osapuolta: vakuutuksenottaja, vakuutettu ja tapaturmavakuutusyhtiö. Vakuutuksen ensisijainen tavoite on turvata vakuutetun sosiaaliturva työtapaturmien ja ammattitautien varalta. Vakuutetun edut turvaavat vakuutuskorvaukset perustuvat suoraan tapaturmavakuutuslakiin. Järjestelmän rahoitus poikkeaa muusta sosiaalivakuutuksesta, koska pelkästään työnantajat vastaavat järjestelmän rahoituksesta vakuutusmaksuillaan. Järjestelmän hoitamisesta puolestaan vastaavat yksityiset vahinkovakuutusyhtiöt. Lakisääteisen tapaturmavakuutuksen vakuutusmaksu on yksi suurimmista työnantajien maksamista vakuutusmaksuista. Vakuutusmaksut ovat korkeat, koska työtapaturmat aiheuttavat merkittäviä kustannuksia vuosittain. Tutkimukset ovat osoittaneet, että työturvallisuusparannuksilla on merkittävä vaikutus työtapaturmien määrään ja vakavuuteen. Tästä huolimatta työturvallisuuden toimeenpano yritysten keskuudessa on laajaalaisesti yhä puutteellista. Lakisääteiseen tapaturmavakuutukseen kuuluu kaksi maksujärjestelmää. Ensimmäinen on taulustomaksujärjestelmä, jossa saman toimialan työnantajat maksavat yhdessä koko toimialan tapaturmat. Tämä ei välttämättä motivoi työnantajia työturvallisuuden kehittämiseen, koska vakuutusmaksu on sama vaikka tapaturmia ei sattuisikaan. Yrityksen ollessa riittävän suuri, voi kyseeseen tulla erikoismaksuperusteinen vakuutusratkaisu 1. Tässä toisessa lakisääteisen tapaturmavakuutuksen maksujärjestelmässä vakuutuksenottajan vakuutusmaksuun vaikuttavat omista työtapaturmista maksetut korvaukset. Tapaturmista maksetut korvaukset jakautuvat ohimeneviin ja pysyviin. Pysyvät korvaukset liittyvät poikkeuksetta vakaviin tapaturmiin, joissa työntekijän työkyky mahdollisesti alenee pysyvästi. Maksetuilla korvauksilla on vakuutusyhtiöstä ja maksujärjestel- 1 Katso luku
7 mästä riippuen hyvinkin erilainen vaikutus vakuutusmaksuun. Maksujärjestelmiin liittyy myös useita valinnaisia muuttujia, joilla maksujärjestelmästä voidaan muokata vakuutuksenottajalle sopiva. Erikoismaksujärjestelmien perusajatus tiivistyy kysymykseen, miten vakuutuksenottajan omista työtapaturmista maksetut korvaukset muuntuvat vakuutusmaksuksi ja kuinka nopeasti? Ennen vuotta 1999 myös erikoismaksuperusteiset vakuutukset olivat sisällöltään ja hinnaltaan samanlaisia vakuutusyhtiöstä riippumatta. Kilpailun vapauduttua lakisääteisen tapaturmavakuutuksen osalta, alkoivat yhtiöt kehitellä omia erikoismaksujärjestelmiään, ja vakuutuksen hinnasta tuli myös yksi kilpailutekijä. Kilpailun lisääntymistä pidetään yleisesti hyvänä asiana, joskin sen sopivuudesta osana sosiaaliturvaa on kiistelty. Lakisääteisen tapaturmavakuutuksenkaan osalta hinta ei kuitenkaan vaikuta vakuutetun saamaan sosiaaliturvan tasoon. Kilpailun vapautuminen on merkinnyt sitä, että vakuutuksenottaja voi valita markkinoilta halvimman vaihtoehdon. Erikoismaksujärjestelmien osalta järjestelmien vertaileminen vakuutusyhtiöiden välillä on kuitenkin muuttunut vaikeaksi tuotteiden monimutkaisuuden takia. Ollaankin tilanteessa, jossa pelkän vakuutusmaksun vertaaminen ei välttämättä johda vakuutuksenottajan kannalta parhaaseen lopputulokseen. Se mihin vakuutuksenottajan tulisi kiinnittää huomiota valitessaan erikoismaksujärjestelmää, ei kuitenkaan aina liity pelkästään maksujärjestelmiin. Osa tekijöistä liittyy vahvasti vakuutuksenottajaan omaan toimintaan tai vakuutusyhtiön palveluihin ja sitä kautta maksujärjestelmän valintaan. Yksi vakuutuksenottajan oman toiminnan keskeisistä vaikuttumista on työturvallisuus, jonka merkitystä ei voi korostaa liikaa. Työturvallisuuden parantamisella vakuutuksenottaja voi vaikuttaa tapaturmavakuutusmaksun lisäksi tapaturmien välillisiin kustannuksiin ja näin koko yrityksen tuottavuuteen. Tutkimuksen tekeminen aiheesta oli haasteellista, koska erikoismaksujärjestelmiin liittyvää kirjallisuutta ei juuri ole saatavilla. Aiheen tutkimisen haasteellisuutta lisäsi se, että vakuutusyhtiöt kilpailevat keskenään erikoismaksujärjestelmien ominaisuuksilla ja näin ollen luokittelevat osan maksujärjestelmiin liittyvistä yksityiskohdista liikesalaisuuksiksi. 7
8 Tapaturmavakuutuslaitosten liitto on tukenut tutkimukseni tekemistä taloudellisesti stipendillä. Tutkimukseni ei kuitenkaan ole toimeksiantotutkimus eikä se aseta tutkimuksen kohteena olleiden vakuutusyhtiöiden tuotteita paremmuusjärjestykseen, mikä olisikin mahdotonta. Tutkimus voi auttaa vakuutuksenottajia, jotka tarvitsevat tietoa erikoismaksujärjestelmistä ja niiden vertailuun liittyvästä problematiikasta. 1.2 Tutkimuksen tavoite ja tutkimusongelmat Tämän tutkimuksen tavoite on selvittää lakisääteisen tapaturmavakuutuksen markkinoilla olevien erikoismaksujärjestelmien keskeisiä eroja. Tutkielma voi tuoda esiin eroja vakuutusyhtiöiden erikoismaksujärjestelmien välillä, mutta ensi vuonna erot voivat olla jo toisenlaiset, koska vakuutusyhtiöt muuttavat maksuperusteitaan vuosittain. Vakuutuksenottajan kannalta on tärkeää ymmärtää, että eroja on olemassa. Tutkimuksen toinen tavoite onkin selvittää, mitkä ovat vakuutuksenottajan mahdollisuudet vertailla erikoismaksujärjestelmiä ja mihin vakuutuksenottajan tulisi kiinnittää huomiota tehdessään valintaa maksujärjestelmän osalta. Suoraan erikoismaksujärjestelmiin liittyvien asioiden lisäksi laajennan tarkastelua maksujärjestelmiin välillisesti liittyviin asioihin, jotka tulisi huomioida valinnassa. Tällaisia asioita ovat muun muassa vakuutuksenottajan omaan toimintaan liittyvät asiat sekä vakuutusyhtiön lakisääteisen tapaturmavakuutukseen liittyvät palvelut. Tarkastelen myös lakisääteiseen tapaturmavakuutukseen liittyvien meklaripalvelujen merkitystä vakuutuksenottajan kannalta. Tutkimusongelmani rakentuu kolmen tutkimuskysymyksen varaan: o Mihin erikoismaksujärjestelmien keskeiset erot liittyvät? o Mitkä ovat vakuutuksenottajan mahdollisuudet vertailla erikoismaksujärjestelmiä? o Mihin tekijöihin vakuutuksenottajan tulisi kiinnittää huomiota erikoismaksujärjestelmän valinnassa? 8
9 Ensimmäistä ongelmaa pyrin tutkimaan vakuutusyhtiöiltä saamani materiaalien avulla. Kahteen jälkimmäiseen kysymykseen vastaaminen, ja myös ensimmäiseen, pohjautuu tekemiini haastatteluihin. Täten vastauksiin voidaan olettaa sisältyvän myös vastaajista riippuvia näkökulmaeroja, jonka ei kuitenkaan voida katsoa alentavan tutkimuksen arvoa. 1.3 Keskeiset rajaukset Tutkimus on luontevaa rajata koskemaan suurimpia suomalaisia vakuutusyhtiöitä. Rajaus on järkevää tehdä näin, koska vastaavanlaista tapaturmavakuutusjärjestelmää ei muualla maailmassa ole. Myös useampien vakuutusyhtiöiden ottaminen mukaan nostaisi erilaisten maksujärjestelmien lukumäärän liian suureksi. Tuotteiden vertaileminen niiden yhtiöiden osalta, jotka kattavat 85 prosenttia lakisääteisen tapaturmavakuutuksen markkinaosuudesta, antaa kattavan kuvan tuotteista joita useat vakuutuksenottajat joutuvat vertailemaan tällä hetkellä. Tutkimuksen vakuutusyhtiöt ovat Pohjola, IF, Tapiola ja Fennia. Erikoismaksujärjestelmien maksuperusteisiin sisältyvät numeeriset lukuarvot rajaan tutkimuksen ulkopuolelle, koska ne ovat vakuutusyhtiöiden salassa pidettäviä tietoja. Tutkimukseni tarkoituksena ei myöskään ole asettaa maksujärjestelmiä paremmuusjärjestykseen. Sen sijaan tavoitteeni on nostaa esille erikoismaksujärjestelmien tärkeimpiä eroja ja niiden merkitystä vakuutuksenottajan kannalta. 1.4 Tutkimusmetodit ja tutkimuksen aineisto Tutkimustyypit jaotellaan usein karkeasti teoreettisiin ja empiirisiin tutkimuksiin. Teoreettisessa tutkimuksessa tutkimusaineiston muodostaa aikaisempi tutkimus tutkittavasta aiheesta. Empiirinen tutkimus puolestaan tutkii jotakin reaalimaailman ilmiötä, josta hankitaan tietoa jollakin systemaattisella tiedonkeruumenetelmällä. Empiirisen tutki- 9
10 muksen ominaispiirteenä voi olla muun muassa tutkittavan ongelman selittäminen tai kuvaaminen. 2 Kuvailevan ja selittävän tutkimuksen erottaminen ei kuitenkaan ole välttämätöntä. Kuvaileva tutkimus vastaa usein kysymykseen: miten?, selittävä tutkimus puolestaan vastaa kysymykseen: miksi?. 3 Tämä tutkimus on empiirinen tutkimus, jonka sisältää piirteitä kuvailevasta ja selittävästä tutkimuksesta. Tutkimuskysymyksiini, Miten erikoismaksujärjestelmät eroavat ja mihin vakuutuksenottajan tulisi kiinnittää huomiota valitessaan järjestelmää?, vastaaminen edellyttää molempien tutkimustyyppien soveltamista. Kvalitatiivisen eli laadullisen tutkimuksen lähtökohtana on todellisen elämän kuvaaminen 4. Laadullisessa tutkimuksessa tutkimusaineisto on verbaalista ja aineiston tulee tuoda esille tutkimusongelman kannalta keskeiset piirteet 5. Laadullisessa tutkimuksessa pyritään tutkimaan kohdetta kokonaisvaltaisesti ja tutkimuksen tuloksena löytämään tai paljastamaan tosiasioita 6. Tämä tutkimus on luonteeltaan kvalitatiivinen tutkimus. Tutkimusaineistoni on saatavilla pääasiallisesti vain verbaalisessa muodossa. Tyypillisesti kvalitatiivisen tutkimuksen ominaispiirteenä on, että aineiston hankinnassa suositaan laadullisia metodeja. Laadullista tiedonkeruun metodia edustaa muun muassa haastattelu. 7 Haastattelumenetelmän käyttämisen tärkeimpänä etuna pidetään joustavuutta. Aineiston keruuta voidaan säädellä joustavasti aina tilanteen edellyttämällä tavalla. Haastattelumenetelmän käyttöä voidaan myös perustella sillä, että kysymyksessä on tutkijalle tuntematon alue, jolloin vastausten suuntia on vaikea ennakoida. Haastattelulla voidaan myös syventää tietoa esimerkiksi pyytämällä perusteluja vastauksille. 8 Tämän tutkimuksen tiedonkeruumetodiksi olen valinnut teemahaastattelun. Tällä menetelmällä en joudu sulkemaan pois asioita, jotka voivat osoittautua tutkimuksen kannalta tärkeiksi, vaan voin täydentää tarvittaessa kysymyksiäni tehdessäni haastatteluja. Tee- 2 Uusitalo 1991, Uusitalo 1991, Hirsijärvi, Remes & Sajavaara 2009, Uusitalo 1991, Hirsijärvi ym. 2009, Hirsijärvi ym. 2009, Hirsijärvi ym. 2009,
11 mahaastattelulle onkin tyypillistä, että haastattelun aihepiiri on tiedossa mutta kysymysten tarkka muoto ja järjestys ovat avoimet 9. Kerätyn aineiston analysointi, tulkinta ja johtopäätösten teko ovat jokaisen tutkimuksen ydinasia 10. Kvalitatiivisessa tutkimuksessa analyysiä ei usein tehdä tietyssä vaiheessa tutkimusta, vaan kerättyä aineistoa analysoidaan tutkimuksen edetessä. Aineiston kerääminen ja analysointi tapahtuvat jopa päällekkäisesti. 11 Kerätyn aineiston analysoinnin lisäksi tutkimuksessa on pohdittava myös saatujen tulosten merkitystä ja pyrittävä vastaamaan siihen, mitkä ovat olennaiset vastaukset tutkimuksen ongelmiin 12. Pyrin vakuutusyhtiöiltä saadun materiaalin ja täydentävien haastattelujen avulla vastaamaan tutkimuskysymyksiini. Tutkimusta ei voi kuitenkaan yleistää tutkimuksen ulkopuolelle jääviin yhtiöihin tai niiden tuotteisiin. Tutkimus voi kuitenkin tuoda näkökulmia siihen, missä eroja yleisesti esiintyy. Maksujärjestelmän valintaan vaikuttavat seikat puolestaan ovat sellaisia, jotka vaikuttavat valinnan taustalla vakuutusyhtiöstä riippumatta. Tekemäni haastattelut ovat pitäneet sisällään myös keskustelua aiheesta laajemminkin. Yksittäiseen haastattelukysymykseen vastausta ei kuitenkaan voi pitää vastauksena yksittäiseen tutkimuskysymykseen. Haastattelukysymyksiin saatujen vastausten ja käytyjen keskustelujen avulla olen voinut muodostaa kuvan siitä, minkälaisena lakisääteisen tapaturmavakuutuksen ammattilaiset kokevat tuotteiden erilaisuuteen ja vertailuun liittyvät ongelmat. Tämän jälkeen olen voinut peilata koettuja ongelmia vakuutuksenottajan näkökulmasta. Tutkimuksen haastattelut toteutettiin touko-elokuussa 2010 ja tehtiin aina haastateltavan edustaman yrityksen tiloissa. Haastattelut olivat kestoltaan yhden ja kahden tunnin välillä. Niissä edettiin tekemäni haastattelurungon mukaan, mutta haastattelujen yhteydessä käytiin myös keskustelua esiin tulleista muista aiheen kannalta tärkeäksi koetuista asioista. Purin haastattelut osaksi tutkimusta aihealue kerrallaan. Joku haastateltava saattoi ottaa kantaa yksittäiseen teemaan paljonkin, kun taas toinen haastateltava otti kantaa 9 Hirsijärvi ym. 2009, Hirsijärvi ym. 2009, Hirsijärvi ym. 2009, Hirsijärvi ym. 2009,
12 lyhyemmin. Tästä syystä kaikkiin haastateltuihin henkilöihin ei ole viitattu tutkimuksen kaikissa niissä luvuissa, jotka perustuvat haastatelluilta saatuihin tietoihin. Sen sijaan olen analysoinut aina niiden henkilöiden vastauksia, jotka ottivat kantaa tietyssä luvussa käsiteltävään teemaan. Tutkimuksessa haastateltavina olivat (haastattelujärjestyksessä): Juhana Valve, Underwriter vakuutusmatemaatikko, IF Matti Rauko, Vakuutusmeklari, AON Finland Mikael Virtanen, Vakuutuspäällikkö, Tapiola & Olli Pöyry, Tuotepäällikkö, Tapiola Sanna Nissi, Yhteyspäällikkö, Pohjola & Antti Vaissalo, Kehityspäällikkö, Pohjola Kristian Karppi, Tuotepäällikkö, Fennia & Ulla Vuolle, Osastopäällikkö, Fennia Kiitos kaikille haastatelluille! 1.5 Tutkimuksen teoreettinen viitekehys Tutkimuksen teoreettisen viitekehyksen muodostaa vakuutuksenottajan rooli lakisääteisen tapaturmavakuutuksen maksujärjestelmän valintatilanteessa (kuvio 1). Vakuutuksenottaja joutuu tarkastelemaan maksujärjestelmän valintaa ensisijaisesti oman toimintansa kautta. Vakuutuksenottajan koko, toimiala, riskinkantokyky sekä työturvallisuus ja mahdolliset tavoitteet turvallisemman työympäristön suhteen, ovat kaikki tekijöitä jotka ohjaavat vakuutuksenottajaa erikoismaksujärjestelmän valinnassa. Vakuutusyhtiö maksaa vakuutuskauden aikana vakuutuksenottajan työtapaturmista sekä ohimeneviä että pysyviä korvauksia. Korvauksia on voitu maksaa myös menneisyydessä, mitä kutsutaan vahinkohistoriaksi. Erikoismaksujärjestelmät muuntavat vahinkohistorian aikana maksetut ja vakuutuskauden aikana maksettavat korvaukset vakuutusmaksuksi. Erikoismaksujärjestelmien pääryhmät ovat puoliyksilölliset maksujärjestelmät, yksilölliset maksujärjestelmät sekä omavastuujärjestelmät. Erikoismaksujärjestelmiin liittyy paljon eroja sekä valinnaisia muuttujia, joilla työtapaturmakorvausten vaikutusta vakuutusmaksuun voidaan säädellä. 12
13 Vakuutusyhtiöillä on kullakin omat erikoismaksujärjestelmänsä. Erikoismaksujärjestelmien sisältöä ei juuri rajoiteta vaan lähinnä ohjataan lainsäädännön kautta. Vakuutusyhtiöillä on lisäksi omat maksuperusteensa, joissa määritellään erikoismaksujärjestelmän sisältö ja säädellään sitä, minkälaisia erikoismaksujärjestelmiä tietyn kokoisille vakuutuksenottajille tarjotaan. Maksuperusteita tulee soveltaa kaikkiin vakuutuksenottajiin yhdenmukaisesti. Usein tilanne on kuitenkin se, että asiakkaalla on mahdollisuus valita useamman erikoismaksujärjestelmän välillä. Tällöin vakuutusyhtiö voi suositella tiettyä erikoismaksujärjestelmää vakuutuksenottajalle. Se, minkälaista erikoismaksujärjestelmää suositellaan, liittyy vakuutusyhtiön vastuuvalintaan ja valittuun toimintastrategiaan. Vaikka vakuutusyhtiö ohjaa vakuutuksenottajan valintaa, ei erikoismaksujärjestelmien vertailu tai valinta ole yksinkertaista. Osa vakuutuksenottajista turvautuu meklariyritysten apuun, jotka sitten suosittavat tiettyjen arviointikriteerien kautta vakuutuksenottajalle sopivaa erikoismaksujärjestelmää. Vakuutuksenottajan on kuitenkin tärkeää ymmärtää, mistä erikoismaksujärjestelmissä on kyse, miten vakuutusmaksu muodostuu ja miten vakuutusmaksun muodostumiseen voidaan vaikuttaa. Ymmärrettyään tämän vakuutuksenottajalla on paremmat edellytykset valita sopiva erikoismaksujärjestelmä. Kuvio 1 Tutkimuksen teoreettinen viitekehys 13
14 1.6 Tutkimuksen kulku Tutkimuksen toisessa luvussa käsittelen lakisääteisen tapaturmavakuutuksen toimeenpanoa ja merkitystä osana suomalaista sosiaaliturvaa. Luvussa käsitellään työnantajan roolia vakuutuksenottajana, työntekijän oikeutta korvauksiin, sekä tapaturmavakuutusyhtiöitä vakuutuksen myöntäjinä, sekä tapaturmavakuutusjärjestelmän rahoitusta. Luvussa kolme käsitellään työtapaturmia, niiden aiheuttamia kustannuksia, sekä työturvallisuuden merkitystä osana yrityksen riskienhallintaa. Luvun lopussa käsitellään tapaturmavakuutuslain tulevan uudistuksen vaikutuksia. Luvun tarkoitus on tuoda esille, että työtapaturmien kustannusvaikutus on vakuutuksenottajille merkittävä. Kustannusten syntymiseen voidaan kuitenkin vaikuttaa, mikäli halua siihen on. Lakisääteisen tapaturmavakuutuksen erikoismaksujärjestelmät voivat toimia vakuutuksenottajaa tehokkaasti motivoivana asiana, koska erikoismaksujärjestelmän kautta työturvallisuudella saadut säästöt on helppo todentaa. Tosiasiassa työturvallisuuteen parantaminen voi kuitenkin vaikuttaa yrityksen tuottavuuteen maksujärjestelmästä riippumatta. Luvussa neljä käsittelen erikoismaksujärjestelmien keskeisiä eroja. Luvussa esitetään erikoismaksujärjestelmiin yleisesti liittyvä jaottelu: puoliyksilöllisiin, yksilöllisiin ja omavastuujärjestelmiin. Tämän jaottelun merkitys kuitenkin kyseenalaistuu luvussa esitettyjen eroavuuksien kautta, koska vakuutusyhtiöiden käyttämät nimitykset maksujärjestelmistä eivät välttämättä noudata jaotteluun liittyviä ominaisuuksia. Luvun lopussa on esitetty tutkimuksen kohteena olevien maksujärjestelmien nimet suhteessa mainittuun perinteiseen jaotteluun. Luvussa viisi selvitän erikoismaksujärjestelmän vertailemiseen ja valintaan liittyvää problematiikkaa. Lisäksi pyrin nostamaan niitä asioita esille, joihin vakuutuksenottajien tulisi kiinnittää huomiota vertaillessaan erikoismaksujärjestelmiä. Luvun lopussa esitän näkemykseni siitä, mihin asioihin vakuutuksenottajan on syytä kiinnittää huomiota valitessaan erikoismaksujärjestelmää. Luvussa kuusi arvioin tutkimuksen onnistumista ja esitän aiheeseen liittyvät päätelmäni. 14
15 2 LAKISÄÄTEINEN TAPATURMAVAKUUTUS ON OSA SOSIAALITURVAA Lakisääteinen tapaturmavakuutus on osa suomalaista sosiaaliturvaa. Sosiaaliturva koostuu sosiaalivakuutuksesta, sosiaaliavustuksista, sosiaalihuollosta sekä sosiaalipalveluista. 13 Osa sosiaaliturvasta on järjestetty vakuutusperusteisesti. Tällaista vakuutusperusteista sosiaaliturvan muotoa kutsutaan sosiaalivakuutukseksi, jollainen myös lakisääteinen tapaturmavakuutus on. Lakisääteinen tapaturmavakuutus on osa sosiaalivakuutusta, ja siten se on julkisen tehtävän hoitamista. Järjestelmän hoitaminen on Suomessa annettu yksityisten vakuutusyhtiöiden tehtäväksi. Julkista toimintaa ovat lakisääteiseen tapaturmavakuutukseen liittyvät korvausasiat sekä vakuutussopimus- ja vakuutusmaksuasiat. 14 Sosiaalivakuutusjärjestelmään kuuluvat lisäksi lakisääteinen kansan- ja työeläkevakuutus, lakisääteinen sairausvakuutus ja lakisääteinen työttömyysturva. Lakisääteinen tapaturmavakuutus on Suomen vanhin lailla pakolliseksi säädetty sosiaalivakuutuksen muoto. 15 Lakisääteisen tapaturmavakuutuksen oikeudellinen historia ulottuu vuoteen Tuolloin säädetyn lain nimi oli Laki koskeva työnantajan vastuullisuutta työntekijää kohtaavasta ruumiinvammasta. Tällä hetkellä voimassa oleva tapaturmavakuutuslaki on säädetty vuonna Lakisääteinen tapaturmavakuutus on muuttunut ja sen korvauspiiri on laajentunut ajan kuluessa. Vuosina 1982 ja 1993 säädettiin korvausten uudistamisesta. 16 Tällä hetkellä lakisääteinen tapaturmavakuutus kattaa lähes kaikki työhön liittyvissä olosuhteissa sattuneet tapaturmat sekä työstä aiheutuneet sairaudet 17. Tämän tutkielman kannalta tärkein muutos lakisääteisen tapaturmavakuutuksen historiassa ajoittuu vuodelle Vuoden 1999 alusta lakisääteisen tapaturmavakuutuksen hinnoittelu vapautui, minkä a. 14 Kukkonen & Karmavalo 2008, a. 16 Kukkonen & Karmavalo 2008, a. 15
16 jälkeen sosiaali- ja terveysministeriö ei ole enää vahvistanut vakuutusmaksun määrää 18. Kyseisestä uudistuksesta kerrotaan tarkemmin luvussa 2.1. Tapaturmavakuutuslain tarkoituksena on taata työntekijän toimeentulo ja sairaanhoito työtapaturman tai ammattitaudin jälkeen. Korvaukset muodostuvat pääosin työkyvyttömyysajan ansionmenetyksestä sekä sairaanhoidon korvaamisesta. Työsuhteessa olevalla on oikeus työtapaturmakorvaukseen tapaturmavakuutuslain nojalla. Korvausjärjestelmä perustuu siihen, että työnantaja on velvoitettu ottamaan tapaturmavakuutus työntekijöidensä turvaksi. Työntekijöiden oikeus korvaukseen ei kuitenkaan ole riippuvainen siitä, onko työnantaja noudattanut vakuuttamisvelvollisuuttaan vai ei. Työntekijöiden oikeus korvaukseen perustuu aina suoraan tapaturmavakuutuslakiin Lakisääteisen tapaturmavakuutuksen vapautuminen kilpailulle Vuoteen 1999 asti lakisääteisen tapaturmavakuutuksen maksun vahvisti sosiaali- ja terveysministeriö. Tämä tarkoitti käytännössä sitä, että vakuutusmaksut olivat samansuuruiset kaikilla tapaturmavakuutusyhtiöillä. Vuoden 1999 alusta lakisääteisen tapaturmavakuutuksen hinnoittelu vapautettiin. Lakisääteistä tapaturmavakuutusta harjoittavilla yhtiöillä tulee kuitenkin olla yhtiön hallituksen hyväksymät vakuutusmaksujen laskuperusteet. Laskuperusteita tulee soveltaa yhdenmukaisesti kaikkiin vakuutuksenottajiin ja kaikkiin vakuutuskauden aikana voimassaoleviin vakuutuksiin. Hinnoittelun vapauttaminen merkitsi sitä, että vakuutuksen hinnasta tuli myös yksi kilpailutekijä. 20 Kilpailun vapautumista, ja sen myötä hinnoittelun vapautumista, edelsi Suomen liittyminen Euroopan unioniin. Suomen kanta oli pitkään se, että lakisääteinen tapaturmavakuutus on osa sosiaaliturvaa, eikä siihen tule soveltaa vapaan kilpailun periaatteita. EU:n huomautettua asiasta taivuttiin lopulta lakimuutoksiin, jotka mahdollistivat laki b. 19 Kukkonen & Karmavalo 2008, Kukkonen & Karmavalo 2008,
17 sääteisen tapaturmavakuutuksen avautumisen kilpailulle viimeistään vuoden 1999 alusta. 21 Vuonna 2000 EU-tuomioistuin antoi päätöksen, jonka mukaan Belgian tapaturmavakuutusjärjestelmä kuuluu kolmannen vahinkovakuutusdirektiivin piiriin. Päätökseen vedoten EU ilmoitti, että myös Suomen tapaturmavakuutusjärjestelmä on saatettava kolmannen vahinkovakuutusdirektiivin mukaiseksi. Vasta uhkaus asian viemisestä EUtuomioistuimen käsiteltäväksi, pakotti Suomen tekemään vaadittavat muutokset vuonna Täten Suomen lakisääteinen tapaturmavakuutus luettiin kuuluvaksi kolmannen vahinkovakuutusdirektiivin piiriin. Vuonna 2002 EU:n komissio antoi päätöksen, että Suomen tapaturmavakuutusjärjestelmän tarkkailu on lopetettu Kolme osapuolta: vakuutusyhtiö, työnantaja ja työntekijä Lakisääteisen tapaturmavakuutuksen vakuutusjärjestelmässä on mukana aina kolme osapuolta: 1. tapaturmavakuutusyhtiö, joka on vakuutuksen myöntäjä 2. työnantaja, joka on vakuutuksenottaja 3. työntekijä, joka on vakuutettu. Kolme osapuolta kattava vakuutussopimus ei kuitenkaan ole poikkeuksellinen. Vakuutuksenottaja ja vakuutettu voivat olla eri henkilöitä tai oikeushenkilöitä muissakin vakuutuslajeissa. Yksi lakisääteisen tapaturmavakuutuksen erityispiirre on kuitenkin sen lakisääteisyys. Tämä tarkoittaa, että vakuutus ja sen perusteella maksetut korvaukset perustuvat tapaturmavakuutuslakiin, mikä tarkoittaa, että vakuutuksen sisällöstä tai korvauksista ei voi sopia mainittujen osapuolten välillä missään suhteessa 23. Vakuutussopimuksessa yksilökohtaisesti muunneltaviksi voivat kyseeseen tulla ainoastaan vakuutusyhtiön ja vakuutuksenottajan välistä sopimussuhdetta koskevat ehdot Tapaturmavakuutus-lehti 2/ Ibid. 23 Kukkonen & Karmavalo 2008, Ibid. 17
18 Koska lakisääteisen tapaturmavakuutuksen on viranomaistoimintaa, liittyy järjestelmään olennaisesti myös tiettyjä viranomaistahoja. Tapaturmavakuutuslaitosten liitto (TVL) on lakisääteisen tapaturmavakuutuksen keskuselin, jonka päätehtävänä on koordinoida lakisääteisen tapaturmavakuutuksen toimeenpanoa 25. Sosiaali- ja terveysministeriö (STM) puolestaan vastaa tapaturmavakuutusjärjestelmän ja lainsäädännön kehittämisestä. Finanssivalvonta (FIVA) vastaa pääasiallisesti lakisääteisen tapaturmavakuutuksen toimeenpanon valvonnasta Tapaturmavakuutusyhtiöt, maksutulot ja markkinaosuudet Suomessa lakisääteistä tapaturmavakuutusta harjoittaa 12 suomalaista vakuutusyhtiötä sekä yksi muussa ETA-valtiossa sijaitsevan vakuutusyhtiön sivuliike 27. Vuonna 2008 neljän suurimman vakuutusyhtiön markkinaosuus lakisääteisestä tapaturmavakuutuksesta oli 85 prosenttia, ja loput 15 prosenttia jakautui muiden yhtiöiden kesken (kuvio 2). Suurin markkinaosuus oli Pohjolalla, 27 prosenttia. 28 Lakisääteisen tapaturmavakuutuksen markkinaosuudet vuonna % 27 % 15 % Pohjola IF Tapiola Fennia Muut 18 % 25 % Kuvio 2 Lakisääteisen tapaturmavakuutuksen markkinaosuudet vuonna 2008 (FIVA 2009: Selvitys lakisääteisen tapaturmavakuutuksen kannattavuudesta) c a d. 28 Finanssivalvonta Selvitys lakisääteisen tapaturmavakuutuksen kannattavuudesta
19 Vuonna 2008 lakisääteistä tapaturmavakuutusta Suomessa harjoittavien yhtiöiden yhteenlaskettu vakuutusmaksutulo pakollisen työajan vakuutuksen osalta oli 502,4 miljoonaa euroa. Kokonaismaksutulo pakollisen työajan vakuutuksen, vapaaehtoisen työajan vakuutuksen, sekä vapaa-ajan vakuutuksen osalta oli 590,3 miljoonaa euroa. Pakollinen työajan vakuutus jakautuu maksutulon mukaan taulustotariffoitaviin ja erikoistariffoitaviin vakuutuksiin. Erikoistariffoitavien vakuutusten yhteenlaskettu vakuutusmaksutulo oli 307,2 miljoonaa euroa ja taulustotariffoitavien vakuutusten vastaava luku oli 195,2 miljoonaa euroa. 29 Neljästä suurimmasta vakuutusyhtiöstä Pohjola ja IF ovat lakisääteisen tapaturmavakuutuksen maksutulon mukaan selviä johtajia. Taulustotariffoitavissa vakuutuksissa Pohjolalla on suurin maksutulo ja Tapiolalla toiseksi suurin. Erikoistariffoitavissa vakuutuksissa suurin maksutulo on IF:llä ja toiseksi suurin Pohjolalla (taulukko 1). Taulustotariffoitavat Erikoistariffoitavat Taulustotariffoitavat + Erikoistariffoitavat Pohjola 42,55 94,62 137,17 IF 37,67 96,46 134,13 Tapiola 38,84 45,16 84,00 Fennia 32,01 45,16 77,17 Muut 44,13 25,80 69,93 Yhteensä 195,20 307,20 502,40 Taulukko 1 Tariffointitapojen mukaiset maksutulot vuonna 2008, miljoonaa euroa (FIVA 2009: Selvitys lakisääteisen tapaturmavakuutuksen kannattavuudesta) 29 Finanssivalvonta Selvitys lakisääteisen tapaturmavakuutuksen kannattavuudesta
20 2.2.2 Työntekijän oikeus korvaukseen ja korvauslajit Kaikki työ- tai virkasuhteessa toiselle olevat ovat tapaturmavakuutuslain mukaan oikeutettuja korvaukseen. Korvauksen saaminen ei edellytä vakuutusta. Vakuutuksen puuttuessa korvauksista vastaa Tapaturmavakuutuslaitosten liitto. Työ- ja virkasuhteessa olevien lisäksi korvaukseen oikeutetuiksi, laissa mainituin erityisedellytyksin, voivat tulla koululaiset ja opiskelijat, työvoimapoliittiseen aikuiskoulutukseen osallistuvat sekä eräisiin rangaistus-, huolto- tai hoitolaitoksiin otetut henkilöt. Maatalousyrittäjiä koskee maatalousyrittäjien tapaturmavakuutuslaki ja ammattiurheilijoita laki urheilijan tapaturma- ja eläketurvasta. 30 Yleensä tapaturmalla tarkoitetaan äkillistä, ulkoista, ruumiinvamman aiheuttavaa tapahtumaa, joka sattuu vakuutetun tahtomatta 31. Tapaturman perinteisen määrittelyn ei ehkä kuitenkaan voida katsoa soveltuvan sellaisenaan työtapaturmiin, koska esimerkiksi työntekijän altistuminen tapaturman aiheuttaneelle tekijälle ei aina tapahdu äkillisesti. Työtapaturman käsite määrittyy viime kädessä oikeuskäytännön kautta. Työtapaturma on tapaturmavakuutuslain mukaan tapaturma, joka aiheuttaa vamman tai sairauden ja kohtaa työntekijää laissa määritellyissä olosuhteissa 32. Tapaturmavakuutuslain mukaan olosuhteet, joissa työntekijälle sattuneet tapaturmat korvataan, ovat 1) työssä 2) työstä johtuvissa olosuhteissa a) työpaikalla tai työpaikkaan kuuluvalla alueella b) matkalla asunnosta työpaikalle tai päinvastoin c) hänen ollessaan työnantajan asioilla 3) hänen yrittäessään varjella tai pelastaa työnantajansa omaisuutta tai työtoimintansa yhteydessä, ihmishenkeä. 33 Sillä, joka on tapaturmavakuutuslain mukaan oikeutettu korvaukseen tapaturmasta, on myös oikeus korvaukseen ammattitaudista sen mukaan kuin siitä on erikseen säädetty Kukkonen & Karmavalo 2008, Rantala & Pentikäinen 2009, Tapaturmavakuutuslaki 608/1948 1:4. 33 Tapaturmavakuutuslaki 608/1948 1:4:1. 20